
פנייתך הועברה אלינו למענה, להלן תגובתנו, לפי הסעיפים במכתבך:
1. גובה המכסות להעסקת פועלים פלסטינים בענף הבנייה ביום 31.12.2016 עמד על 58,100 ושיעור הניצול עמד על 88.5%. גובה המכסות ביום 1.1.2018 עמד עדיין על 58,100 עובדים לענף הבנייה, ושיעור הניצול 92%. יודגש כי אחוז הניצול של המכסה מושפע משינויים רבים ובעיקר מתחלופת עובדים אצל המעסיקים. הליך גיוס או החלפת עובד מהרגע הינו כחודשיים ומורכב מהשלבים הבאים: הגשת בקשה לקבלת היתר העסקה, דיון בוועדה הבין- משרדית, קבלת היתר, איתור עובד, אישור בטחוני לעובד, הנפקת היתר עבודה לעובד. לכן, בכל רגע נתון ישם כ-2,000 היתרים לא מנוצלים עקב תהליך הגיוס המורכב.
2. פילוח המכסות לפי ענפים אינו באחריות משרד הבינוי והשיכון אלא תחת אחריותה של רשות האוכלוסין וההגירה.
3. בקובץ החלטות הממשלה לאישור תקציב שנת 2019 מיום 11.1.2018, בהחלטה מס' 3431 סעיף 9, נקבע כי שיטת הקצאת העובדים החדשה (וכפועל יוצא גם כל הליכי המיון ההדרכה וההשמה) תחל מיום 1 לאוקטובר 2018. משרדנו נערך ליישומה של ההחלטה במועד שנקבע על ידי הממשלה. 
4. כפי שנכתב בסעיף ג.
5. כפי שנכתב בסעיף ג.
6. נוהל מתן היתר לחיפוש עבודה הינו תחת סמכותו והנחייתו של מתאם הפעולות בשטחים. לאור זאת מוצע כי תפנה ליחידת מתאם פעולות הממשלה בשטחים שבצבא ההגנה לישראל, לעניין הפעלת הנוהל החדש ולעניין נתוני מספר היתרי חיפוש העבודה שהונפקו.


בכבוד רב,
יהורם אלבז
מרכז בכיר ניתוח כלכלי


	העתק:

	מר נתנאל לפידות, מנהל אגף בכיר תכנון אסטרטגי ומדיניות, משרד הבינוי והשיכון
עו"ד מאיר דקל, הממונה על חוק חופש המידע, משרד הבינוי והשיכון.



